CELEX: 62011CN0011
Language: el
Date: 2011-01-11 00:00:00
Title: Υπόθεση C-11/11: Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 11 Ιανουαρίου 2011 — Air France κατά Heinz-Gerke Folkerts και Luz-Tereza Folkerts

26.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/5
            
         Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 11 Ιανουαρίου 2011 — Air France κατά Heinz-Gerke Folkerts και Luz-Tereza Folkerts
   (Υπόθεση C-11/11)
   2011/C 95/07
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Αναιρεσείουσα: Air France
   
      Αναιρεσίβλητοι: Heinz-Gerke Folkerts, Luz-Tereza Folkerts
   
      Προδικαστικά ερωτήματα
   
   
               1)
            
            
               Έχει ο επιβάτης δικαίωμα αποζημιώσεως σύμφωνα με το άρθρο 7 του κανονισμού (ΕΚ) 261/2004 (1) του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91, αν η αναχώρηση καθυστερήσει για διάστημα μικρότερο του ορίου που προβλέπεται στο άρθρο 6, παράγραφος 1, του κανονισμού, η άφιξη όμως στον τελικό προορισμό λάβει χώρα τουλάχιστον τρεις ώρες μετά την προγραμματισμένη ώρα αφίξεως;
               Στην περίπτωση που η απάντηση στο πρώτο ερώτημα είναι αρνητική:
            
         
               2)
            
            
               Προκειμένου να καθορισθεί αν υπάρχει καθυστέρηση υπό την έννοια του άρθρου 6, παράγραφος 1, του κανονισμού σε πτήση που αποτελείται από τμηματικές διαδρομές είναι κρίσιμες οι τμηματικές διαδρομές ή η απόσταση από τον τελικό προορισμό;
            
         
      (1)  EE L 46, σ. 1.